b'\n_START_ARTICLE_\nKronobergsparken\n_START_PARAGRAPH_\nKronobergsparken on puisto Kungsholmenin kaupunginosassa Tukholmassa, Ruotsissa. Puistoa rajaavat kadut Kronobergsgatan, Parkgatan, Polhemsgatan ja Bergsgatan. Puisto luotiin Albert Lindhagenin suunnitelman pohjalta 1800-luvun lopulla._NEWLINE_Aluetta, jossa puisto sijaitsee, kutsuttiin alkujaan nimell\xc3\xa4 Kronoberget. Kronoberget s\xc3\xa4ilyi my\xc3\xb6s puiston nimen\xc3\xa4 vuoteen 1962 saakka. Pinta-alaltaan puisto on noin 5,5 hehtaarin suuruinen, ja siell\xc3\xa4 sijaitsee Kungsholmenin korkein kohta. Vuonna 1979 puistoon sijoitettiin taiteilija Barbro Lindvall-Liljanderin veistos Ikaros med draken._NEWLINE_Kronobergsparkenin l\xc3\xa4nsilaidalla sijaitsee juutalainen hautausmaa. Hautausmaa luotiin jo vuonna 1787. Sinne on haudattu 209 ihmist\xc3\xa4, ja viimeisin hautaus tapahtui vuonna 1857.'